Ընտրություններն ավարտվեցին, բայց շատ փաստեր ու մանրամասներ դեռ նոր պիտի ջրի երես դուրս գան: Այս տեսանկյունից «Ալյանս» կուսակցության նախագահ, Աժ պատգամավորության թեկնածու Տիգրան Ուրիխանյանի վարքաբանությունն ամենաընդարձակն ու ծավալունը կարող է դառնալ, որովհետև ամեն գնով ընտրված լինելու մոլուցքը հակադրության մեջ էր մտել նրա հնարավորությունների հետ: Իսկ երբ հնարավորությունները բացակայում են, ասպարեզ են գալիս ապօրինի խորամանկություններն ու մեքենայությունները: